इलेक्ट्रॉनिकी क्षेत्र किसी भी अर्थव्यवस्था एक मुख्य अंग है और विश्व में एक सबसे बड़ा वैश्विक उद्योग है। यह सभी सेवाओं के लिए एक महत्वपूर्ण समर्थक एवं प्रेरक बल है, चाहे वह इंटरनेट हो या दूरसंचार, प्रिसीजन इंजीनियरी उद्योग, विमानन, ऊर्जा या फिर बैंकिंग हो। किसी भी सेवा की कल्पना करें, वह इलेक्ट्रॉनिकी के बिना संभव नहीं है। तेजी से बढ़ते भारतीय इलेक्ट्रॉनिकी उद्योग को मोटे तौर पर छह खण्डों में विभाजित किया जा सकता है। वे हैं उपभोक्ता इलेक्ट्रॉनिकी (बाजार के सबसे बड़ा भाग), औद्योगिक इलेक्ट्रॉनिकी, सामरिक इलेक्ट्रॉनिकी, कम्प्यूटर, संचार एवं प्रसारण उपकरण तथा इलेक्ट्रॉनिक संघटक-पुर्जे।